ନିଶ୍ଚିନ୍ତକୋଇଲି, ୧୧.୯ (ଲାଇଭ୍ ଓଡିଶା ନ୍ୟୁଜ୍/ସନ୍ତୋଷ ସ୍ୱାଇଁ) : କଟକ ଜିଲ୍ଲା ନେମାଳ ଥାନା ଅନ୍ତର୍ଗତ ଶାନ୍ତପୁର ପ୍ରାଥମିକ ସ୍ୱାସ୍ଥ୍ୟକେନ୍ଦ୍ର ରେ କରୋନା ଟୀକା କରଣ ବେଳେ ଘଟିଛି ଅଘଟଣ । କିଛି ଯୁବକ ଡାକ୍ତରଙ୍କୁ ମାଡମାରିବା ସହ ଅସଭ୍ୟ ଭାଷାରେ ଗାଳିଗୁଲଜ କରିଥିଲେ ଫଳରେ ଟୀକାକରଣରେ ବାଧା ସୃଷ୍ଟି ହୋଇଛି ।
ସୂଚନା ମୁତାବକ ନିକଟସ୍ଥ ବନ୍ଧୁପୁର ଗ୍ରାମର ବାସୁଦେବ ଭୋଇ ଓ ଅଞ୍ଜନ ମହାନ୍ତି ମିଳିତ ଭାବେ ଆୟୁଷ ଡାକ୍ତର ମୃତ୍ୟୁଞ୍ଜୟ ମହାପାତ୍ରଙ୍କୁ ମାଡ଼ ମାରି ଅଶିଳ ଭାଷାରେ ଗାଳି କରିଥିଲେ । ଏନେଇ ଅଭିଯୋଗ ହେବାର ୨୪ ଘଣ୍ଟା ବିତିଯାଇଥିଲେ ମଧ୍ୟ ପୋଲିସ ପକ୍ଷରୁ କୌଣସି ପଦକ୍ଷେପ ନିଆଯାଇ ନଥିବାର ସ୍ୱାସ୍ଥ୍ୟ କର୍ମୀମାନଙ୍କ ମଧ୍ୟରେ ଅସନ୍ତୋଷ ଦେଖାଦେଇଛି ।
